Z A P I S N I K

12. sjednice Školskog odbora Gimnazije „Matija Mesić“ održane 6. listopada 2022. godine s početkom u 13.10 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Jasmina Beljan, predstavnica osnivača

 Anita Holub, predstavnica osnivača

Odsutni članovi: Mirta Matanić, predstavnica Nastavničkog vijeća

 Anita Štivić, predstavnica osnivača

Ostali prisutni: Lucija Brnić, ravnateljica, Gorana Lavrenčič, tajnica i Anita Oreč, pedagoginja.

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

DNEVNI RED

1. Usvajanje zapisnika 11. sjednice Školskog odbora

2. Verificiranje mandata člana Školskog odbora iz reda roditelja

3. Razmatranje i usvajanje Izvješća o realizaciji Godišnjeg plana i programa rada škole i

 Školskog kurikuluma u školskoj godini 2021./2022.

4. Razmatranje prijedloga i donošenje Školskog kurikuluma za školsku godinu 2022./2023.

5. Razmatranje i usvajanje Godišnjeg plana i programa rada škole za školsku godinu

 2022./2023.

6. Davanje prethodne suglasnosti na prijedlog ravnateljice o nadopuni norme nastavnicima

 koji u školi rade na neodređeno vrijeme s nepunim radnim vremenom

7. Donošenje odluke o davanju na korištenje dvorane za tjelesni odgoj, prostora čajne

 kuhinje, dijela aule gdje je postavljen aparat za napitke i prostora učionica

8. Razmatranje prijedloga i donošenje odluke o prikupljanju donacije od učenika u iznosu od

 100,00 kuna za sljedeće troškove: osiguranje učenika (premija 20,00 kn po učeniku), dosje

 učenika za učeničke dokumente i svjedodžbe, raspored sati s kalendarom rada, zadaćnice za

 eseje iz Hrvatskoga jezika, fotokopiranje smjernica za pisanje eseja iz Hrvatskoga jezika,

 fotokopiranje pisanih ispita objektivnog tipa (papir, toner, održavanje aparata), papiri -

 obrasci za pisanje pisanih provjera, razne tiskovine, zajednička fotografija razrednog

 odjela za svakog učenika

9. Razno

Dnevni red jednoglasno je usvojen.

Ad. 1.

Zapisnik 11. sjednice Školskog odbora usvojen je jednoglasno.

Ad. 2.

Mandat nije verificiran jer novoizabrani predstavnik roditelja nije bio prisutan.

Ad. 3.

Ravnateljica je podnijela izvješće o realizaciji Godišnjeg plana i programa rada škole. Pedagoginja je podnijela izvješće o realizaciji Školskog kurikuluma za prethodnu godinu.

Gđu Holub je zanimalo koliko stranica ima izvješće te je komentirala da je bitno staviti učenika u središte nastavničkog rada te da ova dva dokumenta ne smiju biti puki administrativni akti.

Nakon kraćih obrazloženja jednoglasno su donesene odluke o

1. Usvajanju Izvješća o realizaciji Godišnjeg plana i programa rada Gimnazije „Matija

Mesić“, Slavonski Brod za školsku godinu 2021./2022.

1. Usvajanju Izvješća o realizaciji Školskog kurikuluma Gimnazije „Matija Mesić“, Slavonski Brod za školsku godinu 2021./2022.

Ad. 4.

Pedagoginja je upoznala Školski odbor sa Školskim kurikulumom za školsku godinu 2022./2023. U usporedbi s prošlogodišnjim dokumentom, ove godine planiran je veći broj fakultativnih programa. Posebno je naglasila uvođenje novog preventivnog programa pod nazivom „Zajedno kroz promjene i izazove“.

Na predloženi Školski kurikulum nije bilo primjedbi i jednoglasno je donesena sljedeća

ODLUKA

1. Donosi se Školski kurikulum Gimnazije „Matija Mesić“, Slavonski Brod za školsku godinu 2022./2023.
2. Odluka stupa na snagu danom donošenja.

Ad. 5.

Ravnateljica je upoznala članove Školskog odbora s prijedlogom Godišnjeg plana i programa rada škole u školskoj godini 2022./2023. Naglasila je da je nastava stručno zastupljena, da broj učenika prvih razreda nadmašuje broj maturanata koji su prošle godine maturirali te je navela planirane nenastavne dane, kada će se održati različiti sadržaji.

Na predloženi Školski kurikulum nije bilo primjedbi i jednoglasno je donesena sljedeća

ODLUKA

1. Donosi se Godišnji plan i program rada Gimnazije „Matija Mesić“, Slavonski

 Brod za školsku godinu 2022./2023.

1. Odluka stupa na snagu danom donošenja.

Ad. 6.

Pravnica je obrazložila da je člankom 107. Zakona o odgoju i obrazovanju u osnovnoj i srednjoj školi propisano da se s radnikom koji u školskoj ustanovi ima zasnovan radni odnos na neodređeno nepuno radno vrijeme radni odnos do punog radnog vremena može zasnovati ugovorom o radu i bez natječaja.

Sukladno tome ravnateljica je navela da je nadopunjena norma do punog radnog vremena sljedećim kolegicama i kolegama: Marin Bitunjac, Kristina Gelo, Tomislav Đurić, Janja Zubović, Stjepana Markić, Ivana Terzić, Jelena Rukavina, Tajana Suchy te Tomislav Marinović (koji je upućen iz Županije).

Članovi Školskog odbora jednoglasno su se složili s navedenim.

Ad. 7.

Kao i prethodnih godina, početkom ove školske godine potrebno je donijeti odluku o davanju na korištenje školskog prostora, a sukladno Odluci Županijske skupštine Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima. Škola će od osnivača zatraži suglasnost na odluku o korištenju školskog prostora.

Nakon obrazloženja jednoglasno je donesena

ODLUKA

o davanju na korištenje dvorane za tjelesni odgoj, prostora čajne kuhinje,

dijela aule gdje je postavljen aparat za napitke i prostora učionica

u školskoj godini 2022./2023.

1. Dvorana za tjelesni odgoj Gimnazije „Matija Mesić“ u školskoj godini 2022./2023. davat će se na korištenje zainteresiranim športskim klubovima i drugim zainteresiranim korisnicima samo u slobodno vrijeme, kada je više ne koriste učenici Gimnazije.

1.1. Naknada za korištenje dvorane utvrđuje se u iznosu od:

- 250,00 kuna po satu korištenja za termin u vremenu od 21 do 22 sata i

- 200,00 kuna po satu korištenja za termin u vremenu od 22 do 23 sata i vikendom.

1.2. Način i uvjeti davanja na korištenje dvorane za tjelesni odgoj regulirat će se posebnim ugovorima sklopljenim sa svim korisnicima.

2. Gimnazija „Matija Mesić“, u školskoj godini 2022./2023., davat će na korištenje prostor čajne kuhinje koji se nalazi u auli Gimnazije.

2.1. U prostoru čajne kuhinje pružat će se usluge prehrane (prodaja gotovih proizvoda) isključivo učenicima i zaposlenicima Gimnazije.

2.2. Naknada za korištenje prostora utvrđuje se u iznosu od 4.000,00 kuna, a način i uvjeti davanja na korištenje navedenog prostora regulirat će se posebnim ugovorom sklopljenim s odabranim korisnikom.

3. Dio aule Gimnazije „Matija Mesić“ davat će se na korištenje, a za postavljanje aparata za napitke za učenike Gimnazije.

3.1. Naknada za korištenje prostora utvrđuje se u iznosu od 1.200,00 kuna, a način i uvjeti davanja na korištenje dijela aule za postavljanje aparata za napitke regulirat će se posebnim ugovorom sklopljenim s odabranim korisnikom.

4. Prostor učionica Gimnazije „Matija Mesić“ davat će se na korištenje zainteresiranim korisnicima samo u slobodno vrijeme, kada ga više ne koriste učenici Gimnazije.

4.1. Naknada za korištenje prostora škole - prostora učionica utvrđuje se u iznosu od

60,00 kuna po satu korištenja.

4.2. Način i uvjeti davanja na korištenje prostora škole regulirat će se posebnim ugovorima

sklopljenim sa svim korisnicima.

5. Školski prostor davat će se na korištenje u vrijeme i na način kojim se neće remetiti redoviti rad škole.

6. Odluka stupa na snagu danom donošenja.

Ad. 8.

Predsjednica Školskog odbora predložila je prikupljanje novčanog iznosa od 100 kn po učeniku za poboljšanje učeničkog standarda te je pročitale sve stavke o namjeni trošenja prikupljenih sredstava.

Nakon kraće rasprave jednoglasno je donesena

ODLUKA

O DONACIJI

1.Za poboljšanje učeničkog standarda Gimnazija „Matija Mesić“, Slavonski Brod u školskoj

 godini 2022./2023. prihvatit će donaciju učenika u visini od 100,00 kuna za sljedeće:

 -osiguranje učenika ( premija po učeniku 20,00 kuna )

 -dosje učenika za učeničke dokumente i svjedodžbe

 -raspored sati s kalendarom rada

 -zadaćnice za eseje iz Hrvatskoga jezika

 -fotokopiranje smjernica za pisanje eseja iz Hrvatskoga jezika

 -fotokopiranje pisanih ispita objektivnog tipa (papir, toner, održavanje aparata)

 -papiri - obrasci za pisanje pisanih provjera

 -razne tiskovine (zbirka pjesama)

 -zajednička fotografija razrednog odjela za svakog učenika

2.Iznos od 100,00 kuna učenici mogu uplatiti na blagajni škole u ukupnom iznosu ili u dva

 obroka.

Ad. 9.

Pod ovom točkom nitko se nije javio za riječ.

Sjednica je završila u 14.15.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer